ངས་བསམ་པར།སྤྱི་ཚོགས་ཚན་རིག་གིས་འཇིག་རྟེན་ཕན་བདེ་སྒྲུབ་ཡུལ་གྱི་ཁ་ཕྱོགས་དེ་བསྟན་ཡོད་མོད་ཀྱང་།འཇིག་བརྟེན་ཕན་བདེ་སྒྲུབ་བྱེད་ཀྱི་ཡོ་བྱད་དངོས་ནི་རང་བྱུང་ཚན་རིག་རེད།དེ་འདྲ་ཡིན་ན།ང་ཚོས་སྤྱི་ཚོགས་ཚན་རིག་ནི་ཤེས་རབ་དང་རང་བྱུང་ཚན་རིག་ནི་ཐབས་ལམ་རེད་ཅེས་འགྲེལ་བརྗོད་བྱེད་ཆོག་ལ།བོད་ཀྱི་ཤེས་ཡོན་པའི་སྡེ་ཡིས་མུ་གཅིག་ཁོ་ན་སྟེགས་པའི་ལམ་དེ་ནི་ཅི་འདྲའི་ནོར་ཉེས་ཆེན་པོ་ཞིག་ཡིན་པ་རྟོགས་ཐུབ།འདི་ནས་ཡར་ལོ་རྒྱུས་ལ་དེད་ནས་སོང་ན།བསླུ་མེད་ཆོས་དཀོན་མཆོག་གི་ལམ་སྟོན་ཡོད་བཞིན་དུ་བོད་ཀྱི་ལོ་རྒྱུས་ནི་ཕམ་ཁ་བཟློས་མའི་རྒྱུད་རིམ་ཞིག་ལ་གྱུར་བའི་རྒྱུ་མཚན་ཀྱང་རྟོགས་ཐུབ།